Nile
Mto wa Nile (pia: Naili; kwa Kiarabu ‏ ,النيل‎ an-nīl) ni mto mkubwa upande wa mashariki ya bara la Afrika. Mara nyingi hutajwa kuwa pia ni mto mrefu kabisa duniani kushinda mto Amazonas. Kutoka Ziwa la Viktoria Nyanza hadi mdomo wake kwenye Bahari ya Mediteranea Nile inavuka nchi za Uganda, Sudan Kusini, Sudan na Misri kwa urefu wa km 6,650.
Delta la Nile
Mfereji wa Suez au Suez Canal unatiririka kuelekea Masahariki mwa delta na kuingia katika mwambao wa Ziwa Manzala kwa upande wa Kaskazini-Mashariki mwa delta. Kwa upande wa Kaskazini-Magharibi pia kuna maziwa mengine matatu ambyo ni Ziwa Burullus, Ziwa Idku na Ziwa Maryut.